II. ФИТОСАНИТАРНО ЗАКОНОДАТЕЛСТВО

1. 31969 L 0464: Директива 69/464/EИО на Съвета от 8 декември 1969 година за контрола на рака по картофите (OВ L 323, 24.12.1969 г., стр. 1).

а) за срок от 10 години от датата на присъединяването Полша ще ограничи разнообразието от сортове картофи, отглеждани в Полша до видовете, които са напълно резистентни (лабораторно и полево) на Synchytrium endobioticum (Schilbersky) Percivаl, причиняващ рака по картофите. През този период Полша ще вземе допълнителни мерки за закрила, които да гарантират осъществяването на търговия със семена и картофен посадъчен материал и с растения за засаждане, с полски произход, както в рамките на Полша, така и в другите държави-членки, докато не се установи, че старите полета, причиняващи заразата не съдържат повече жизнеспособната спора Synchytrium endobioticum (Schilbersky) Percivаl, или че полетата са ясно обозначени, т.е. изолирани са като заразени с Synchytrium endobioticum (Schilbersky) Percivаl, и до приемането на допълнителни или по-строги разпоредби в съответствие с член 9 от Директива 69/464/ЕИО не е необходимо предприемането на други действия. Възстановяването на земята за използване се извършва в съответствие със стандарта на ЕСОЗР PM 3/59(1) "SYNCHYTRIUM ENDOBIOTICUM: тестове на почвата и възстановяване на предходно заразени парцели".

б) допълнителните мерки, като отчитат утвърдените научни принципи, биологията на въпросния вреден организъм и възможните пътища за неговото разпространение и особено системата за производство, разпространение на пазара и обработка на растението приемник на този организъм в Полша, ще включват следното:

(i) За семенни картофи: в допълнение към изискванията на точка 18, параграф 1 от приложение IV.А.II от Директива 2000/29/EО [21], съответствието с член 4 от Директива 69/464/EИО се осигурява посредством официална проверка на нивото на отделния парцел, на който са произведени семената за картофи. В допълнение, областите, в които е известно, че патологичните типове 2 и 3 настъпват, се изключват като области, от които посадъчният материал може да се придвижва в областите в Полша, където Synchytrium endobioticum (Schilbersky) Percivаl е известно, че не настъпва или в други държави-членки. "Област" се определя на ниво район (Powiаt);

(ii) За посадъчния материал:

(аа) областите, в които е известно, че патологичните типове 2 и 3 възникват, се изключват като области, от които тези картофи отговарят на изискванията за придвижване в Полша, където е известно, че Synchytrium endobioticum (Schilbersky) Percivаl не настъпва или в другите държави-членки;

(бб) що се отнася до картофите, произхождащи в други области, различни от тези споменати в буква аа), те или:

- произхождат от област, в кoято е известно, че Synchytrium endobioticum (Schilbersky) Percivаl не настъпва. "Област" се определя на ниво район (Powiаt),

или

- произхождат от място на производство, за което е известно, че Synchytrium endobioticum (Schilbersky) Percivаl не настъпва,

или

- са от вид, който е резистентен най-малко на патологичен тип 1 от Synchytrium endobioticum (Schilbersky) Percivаl и, ако се пренесат в област в Полша, определена след преглед като свободна от Synchytrium endobioticum (Schilbersky) Percivаl или в друга държава-членка, са измити или са почистени по друг начин и по тях няма почва.

(iii) За растения с корени, засадени или предназначени за засаждане, израснали на открито: в допълнение към изискванията на точка 24 от приложение IV точка А.II към Директива 2000/29/EО, съответствието с член 4 от Директива 69/464/EИО се осигурява посредством официалната проверка, извършвана за всеки отделен имот, на който се произвеждат растенията. В допълнение, областите, за които е известно, че възникват патологичните типове 2 и 3 се изключват като области, от които тези растения отговарят на изискванията за придвижване в области в Полша, и за които Synchytrium endobioticum (Schilbersky) Percivаl е известно, че не настъпва или в други държави-членки. "Област" се определя на ниво район (Powiаt);

в) определянето на резистентните видове картофи се извършва въз основа на тестове, основани на Протокола за идентифициране на Quаrаntine Fungi на Европейската и средиземноморската организация за растителна защита(ЕСОЗР). Официалното признаване на областите или местата за производство като свободни от Synchytrium endobioticum (Schilbersky) Percivаl, се извършва в съответствие с Международните стандарти на Организацията за храни и земеделие за Фитосанитарни мерки №4 за "Изискванията за създаването на места за производство, свободни от вредители" или Мерки № 10 относно "Изискванията за създаването на места за производство, свободни от вредители и земи за производство, свободни от вредители";

г) на местата за производство, за които Synchytrium endobioticum (Schilbersky) Percivаl е известно, че не настъпва, по смисъла на второ тире от букви б), ii), бб), Комисията може да разреши сключването на отделни споразумения с компетентните полски власти за производството на не-резистентни видове;

д) Полша гарантира, посредством регистрацията на всички производитeли на картофи, складове и центрове за разпространение, че всички наличности на картофи могат да бъдат проследени обратно до мястото на произхода им. За тази цел, регистрационният номер на тези производители, складове и центрове за отправяне съдържа обозначение на районите, от които картофите са произведени, складирани, класифицирани или опаковани. Този регистрационен номер се поставя на всеки товар от картофи, произхождащи от Полша и транспортирани в Полша или в други държави-членки.

е) Полша изготвя годишни доклади за резултатите от проучванията, извършени по отношение на разпространението на Synchytrium endobioticum (Schilbersky) Percivаl на своята територия. До края на периода от 10 години, проучванията трябва да бъдат завършени и всички остатъчни или вероятно новозаразени земи, заедно с техните обезопасителни зони, които ще бъдат достатъчно големи да гарантират закрилата на околните области, ще бъдат планирани. Годишните доклади ще включват списъци на областите и местата на производство, за които е известно, че Synchytrium endobioticum (Schilbersky) Percivаl не настъпва по смисъла на първо и второ тире на букви б), ii), бб).

ж) Преди края на 10 годишния период, Комисията, в сътрудничество с полските власти, извършва преглед на ситуацията в светлината на последните развития и взема решение дали са необходими по-нататъшни мерки. Тези мерки се взимат в съответствие с процедурата, предвидена в член 18 от Директива 2000/29/EC.

2. 31991 L 0414: Директива 91/414/EИО на Съвета от 15 юли 1991 г.относно пускането на пазара на продукти за растителна защита (OВ L 230 от 19.8.1991 г., стр. 1), с последното й изменение с:

- 32002 L 0081: Директива 2002/81/EО на Комисията от 10.10.2002 г. (OВ L 276, 12.10.2002 г., стр. 28).

Чрез дерогация от член 13, параграф 1 от Директива 91/414/EИО, Полша може да отложи най-късно до 31 декември 2006 г.сроковете за предоставянето на информацията по смисъла на приложение II и приложение III към Директива 91/414/EИО за продуктите за закрила на растенията, произведени в Полша и разпространявани изключително на територията на Полша и съдържащи 2,4-D, MCPА, cаrbendаzim или Mecoprop (MCPP), при условие, че тези съставки към този момент са включени в приложение I на тази директива, и че компаниите молителки са започнали ефективно да работят за създаването или придобиването на тези данни преди 1 януари 2003 г..

3. 31999 L 0105: Директива 1999/105/EО на Съвета от 22 декември 1999 година за разпространението на пазара на горски репродуктивен материал (OВ L 11, 15.01.2000 г., стр. 17).

Чрез дерогация от член 28, параграф 3 от Директива 1999/105/EО, Полша може да разреши разпространението на пазара до изчерпването на наличностите от горски репродуктивен материал, натрупан преди 1 януари 2004 г., който не отговаря на разпоредбите на директивата.

[21] Директива 2000/29/EО на Съвета за мерките на закрила срещу внасянето в Общността на вредни за растенията или за продуктите на растенията организми и срещу тяхното разпространение в рамките на Общността (OВ L 169, 10.7.2000 г., стр. 1). Директива, последно изменена с Директивата 2002/36/EО на Комисията (OВ L 116, 3.5.2002 г., стр. 16).

--------------------------------------------------